Spjall:Andri Rúnar Bjarnason

message: Andri Rúnar Bjarnason er einn af dáðustu ungu íþróttamönnum Ísafjarðarbæjar. Hann hefur haldið trú við félagið sitt og unnið sig inn í hjörtu bæjarbúa. Hann var valinn íþróttamaður Bolungarvíkur árið 2010, markahæsti leikmaður 2. deildar karla í knattspyrnu árið 2010. Mcgrimlock 24. febrúar 2012 kl. 16:04 (UTC)
replies: text: En er það nóg til að menn eigi að fá grein í Wikipediu? Ég tek fram að ég er alls ekki að fullyrða að svo sé ekki, þætti bara gott að fá fram umræðu um við hvað eigi að miða þegar t.d. íþróttamenn eru annars vegar. Og klausa eins og „Hann er bróðir Óttars K. Bjarnasonar, knattspyrnuáhugamanns“ gerir ekkert til að auka markverðugleika greinarinnar. --Navaro 23. febrúar 2012 kl. 15:59 (UTC)
replies: text: : Greinin á heima hér vegna þess að Andri er einn af merkilegri íþróttamönnum sem Ísafjarðarbær á. Ég setti inn þær viðurkenningar sem hann hefur hlotið til þess að rökstyðja greinina betur. Mcgrimlock 24. febrúar 2012 kl. 16:05 (UTC)
replies: text: :: Þetta er reyndar ekki mjög sannfærandi: Það er ekki sjálfgefið að merkilegasti íþróttamaður smábæjar á litlum skaga á hjara veraldar sé nógu merkilegur til að eiga erindi í alfræðirit. Ég skal taka aðeins ýktara — en vel að merkja alveg hliðstætt — dæmi til að sýna þetta: Ég er merkilegasti íþróttamaðurinn í herberginu sem ég er í akkúrat núna; ég vann t.d. verðlaun á einhverju sumarnámskeiði einhvern tímann í fyrndinni en auk þess er ég líka einn í herberginu svo að þetta er alveg borðleggjandi. Vandinn er að það er ekki þar með sagt að ég eigi erindi í alfræðirit fyrir það afrek mitt að vera merkasti íþróttamaðurinn í herberginu. Ísafjörður er kannski stærri en herbergið hérna en í stærra samhengi er hann það samt ekki. Það er ekkert sjálfgefið að „merkasti“ íþróttamaðurinn í einhverjum smábæ eigi erindi í alfræðirit bara af því að hann ber af öllum öðrum í smábænum. Nú tek ég undir með Navaro um að ég sé alls ekki að fullyrða neitt um verðleika þessa manns sem fjallað er um í greininni. En það þarf að rökstyðja markverðugleikann miklu betur en gert hefur verið. --Cessator 23. febrúar 2012 kl. 16:40 (UTC)

text: :: Hér er síða sem útskýrir almennu viðmiðin sem við höfum. Þú tekur eftir að það hefur ekki enn verið skrifuð undirsíða um íþróttamenn en hún er samt til á ensku hérna. Samkvæmt þeim viðmiðum ætti þessi grein tæpast erindi í alfræðiritið. --Cessator 23. febrúar 2012 kl. 16:43 (UTC)

text: :: Hér er nákvæmari tilvísun á réttan stað á síðunni. Andri Rúnar hefur ekki leikið með landsliðinu og er ekki í atvinnumannadeild (þ.e. deild sem er alfarið atvinnumannadeild). Skv. þessu á greinin ekki rétt á sér. --Cessator 23. febrúar 2012 kl. 16:48 (UTC)
Fyrsta efnisgreinin er náttúrulega ekkert nema útúrsnúningar. Að vera kjörinn íþróttamaður bæjarfélags síns er mjög merkilegur heiður og þú skalt ekki fara að véfengja það. Ísafjarðarbær er 14. stærsta bæjarfélag landsins, og þar sem þú ert svo mikið fyrir það að taka dæmi sem er óraunveruleg, sem jafngildir Austin, höfuðborg Texas (14. stærsta borg í USA). Skilgreiningin sem þú vísar í um viðmiðin á markverðum knattspyrnumönnum getur tæpast átt við Ísland, þar sem engin atvinnumannadeild er hér á landi. Samkvæmt þeim stöðlum á enginn eða sárafáir knattspyrnumenn hér á landi rétt á því að eiga grein um sig. Það er dálítið skrýtið þar sem knattspyrna er vinsælasta íþrótt landsins. Andri hefur tekið þátt í annari af þeim keppnum sem teljast til hæsta keppnisstigs hér á landi, t.d. skoraði hann mark gegn Breiðablik í 8 liða úrslitum í Bikarkeppni KSÍ, og spilaði allan leikinn í undanúrslitaleik við KR síðastliðið sumar. Þeim leik var sjónvarpað frá "hjara veraldar" á Stöð 2 sport. 
"Efni er markvert ef það er þekkt utan þröngs hóps áhugamanna eða ætti að vera það vegna mikilvægis þess eða áhrifa." Þetta stendur í fyrstu setningunni á íslensku marðverðuleikasíðunni. Andri er víðþekktur í fótboltaheiminum á Íslandi og allir þeir sem eru vel að sér í íslenskri knattspyrnu vita hver hann er. Hinir, ættu að kynna sér hann og þessvegna er greinin gerð. Mcgrimlock 24. febrúar 2012 kl. 16:06 (UTC)

text: Já, Austin er 14. stærsta borg Bandaríkjanna en hún er líka ein og sér fjölmennari en allt Ísland. Punkturinn stendur, hann er sá að það sé ekki sjálfgefið að einhver frá smábæ eða smáríki eins og Íslandi sé markverður bara fyrir það að skara fram úr öðrum á staðnum. Viðmiðin sem ég vísa í eru almenn fyrir Wikipediu (mundu að íslenska Wikipedian er ekki íslensk Wikipedia heldur (bandarísk) Wikipedia skrifuð á íslensku). Íslenskir landsliðsleikmenn eru skv. þessum viðmiðum markverðir og sömuleiðis íslenskir knattspyrnumenn sem hafa verið í atvinnumennsku (erlendis); þeir eru all nokkrir. --Cessator 24. febrúar 2012 kl. 01:57 (UTC)
replies: text: : Auðvitað er það ekki sjálfgefið. Það er óraunhæft að miða við þessar viðmiðunarreglur sem eru í enska ritinu, þ.e.a.s. að íþróttamaður þurfi að vera atvinnumaður til þess að teljast markverður. Forsendur fyrir atvinnumennsku í íþróttum á Íslandi eru litlar sem engar. Ef að leikmaðurinn væri að spila í 1. deild í öðru evrópulandi en Íslandi þá væri hann án efa atvinnumaður í íþróttinni. Þar með verður íþróttalífið á Íslandi alveg úti í markverðaleika og stendur höllum fæti gagnvart t.d. tónlistarmönnum eða listamönnum. Þess vegna tel ég að það séu forsendur fyrir því að stíga út fyrir þennan þrönga skilgreiningarramma sem þarna er skrifaður. Þar að auki er maðurinn fullkomnlega markverður samkvæmt aðalsetningu íslensku markverðuleikasíðunni. Mcgrimlock 24. febrúar 2012 kl. 16:04 (UTC)M
replies: text: :: En viðmiðin gera ekki ráð fyrir að hver og einn þurfi að vera atvinnumaður. Þau gera ráð fyrir að hann þurfi að vera atvinnumaður eða landsliðsmaður. Þar með er opið fyrir að sumir íslenskir knattspyrnumenn eigi erindi í alfræðiritið. Þar að auki eru til íslenskir atvinnumenn í knattspyrnu utan Íslands. Af hverju er sjálfgefið að viðmiðin þurfi að leyfa að íslenskir áhugaknattspyrnumenn sem leika á Íslandi geti líka komist í alfræðiritið? Annars mætti reyna að setja saman séríslensk viðmið um íþróttafólk en þá er ekki sjálfgefið að sérhver leikmaður í 1. deild teljist markverður. --Cessator 24. febrúar 2012 kl. 16:19 (UTC)
replies: text: ::: "Af hverju er sjálfgefið að viðmiðin þurfi að leyfa að íslenskir áhugaknattspyrnumenn sem leika á Íslandi geti líka komist í alfræðiritið?" Ég er ekki að segja þetta sé allt saman sjálfgefið, skil ekki hvernig þú lest það út úr því sem ég er búinn að skrifa. Ég er að einungis að halda því fram að forsendurnar fyrir wikipedia síður um íþróttafólk eru ekki hentugar né sanngjarnar fyrir íslenskt íþróttafólk. Hvað þessa grein varðar þá er leikmaðurinn svo sannarlega merkilegri en meðaljóninn í 1.deild karla. Hann skipar gríðarlega merkilegan sess hjá félagi sínu og bæjarfélagi, en liðið spilar í 1. deild. Annars er ég hjartanlega sammála þér að það þurfi að setja saman séríslensk viðmið fyrir íþróttafólk frá Íslandi, og einnig að hver einasti leikmaður í 1.deild sé ekki sjálfgefið á þeim lista. Mcgrimlock 24. febrúar 2012 kl. 18:51 (UTC)
replies: text: :::: Ég held að það væri mjög gott að fá fram einhver slík viðmið og það var einmitt til að fá fram umræðu um slíkt sem ég setti eyðingartillöguna inn. Þegar ég gerði það var færslan svona: „Andri Rúnar Bjarnason (fæddur 12. nóvember 1990 á Ísafirði) er íslenskur knattspyrnumaður sem spilar með BÍ/Bolungarvík. Hann stundar nám við Menntaskólann á Ísafirði. Hann er bróðir Óttars K. Bjarnasonar, knattspyrnuáhugamanns.“ - það er nákvæmlega ekkert í þessu sem styður það að grundvöllur sé fyrir síðu á Wikipediu og mér fannst ástæða til að ræða það. Núna eru komnar upplýsingar og tenglar inn á síðuna sem styrkja það verulega að hún eigi rétt á sér.--Navaro 24. febrúar 2012 kl. 19:27 (UTC)
thread_title: Hvað gerir þessa grein markverða

message: Það þarf að ræða þessa eyðingartillögu betur. Umfjöllunarefnið er býsna langt frá því að falla undir þessi viðmið um markverðugleika íþróttamanna (sem eru þó bara viðmið og ber ekki að taka of hátíðlega). Hins vegar hefur greinin verið bætt frá því að eyðingarsniðið var sett inn þannig að það er í það minnsta útskýrt í hverju markverðugleikinn felst. Ef það skapast engin frekari umræða um þetta á næstu 1-2 vikum, þá hallast ég að því að taka út eyðingarsniðið þar sem það vantar meiri samhljóm í afstöðu notenda og þá ætti greinin að njóta vafans að mínu mati. --Bjarki (spjall) 29. nóvember 2012 kl. 11:12 (UTC)
Eftir nánari umhugsun held ég að betra sé að greiða atkvæði um málið þegar um svona tilvik er að ræða sem reyna á túlkun á viðmiðum um markverðugleika. Þessi atkvæðagreiðsla stendur í mesta lagi í einn mánuð eða skemur ef skýr afstaða samfélagsins liggur fyrir.
* með vísan í viðmið um markverðugleika íþróttamanna. Hér er um að ræða einstakling sem ekki er atvinnumaður og leikur ekki með atvinnumannaliði. --Bjarki (spjall) 29. nóvember 2012 kl. 13:26 (UTC)
* --Cessator (spjall) 29. nóvember 2012 kl. 15:25 (UTC)
* Sammála Bjarka S um þetta.--Snaevar (spjall) 29. nóvember 2012 kl. 17:30 (UTC)
* Bragi H (spjall) 29. nóvember 2012 kl. 17:36 (UTC)
* --Jabbi (spjall) 29. nóvember 2012 kl. 18:44 (UTC)
thread_title:  Atkvæðagreiðsla um eyðingartillögu